Հ.Յ.Դ. Բիւրոյի անդամ, Հ.Յ.Դ. Բիւրոյի Հայ Դատի եւ քաղաքական հարցերու գրասենեակի պատասխանատու Կիրօ Մանոյեան իր խօսքին մէջ անդրադարձաւ Արցախի հարցին: «Մեզի համար ազատ, անկախ Արցախը մարտավարական հանգրուան է, որ մեզ կ՛առաջնորդէ դէպի միացեալ Հայաստան: Անհրաժեշտ է բարձրացնել Հայաստանի ու Արցախի միջեւ ռազմաքաղաքական գործակցութիւնը: Կարեւոր կը նկատենք մեր բանակի հզօրացումը, այս ուղղութեամբ արդէն կան որոշ ծրագիրներ, որոնք սկսած են իրագործուելու: Մեր մօտեցումն է՝ Նիկոլ Դումանի մշակած համաժողովրդային բանակի օրինակով բարձրացնել մեր բանակին պաշտպանութիւնը», ըսաւ Կիրօ Մանոյեան: